Sommer-OL 2000

Sommer-OL 2000, offisielt omtalt som de 27. olympiske sommerleker, er en internasjonal multisportkonkurranse som ble avholdt i Sydney i Australia fra 15. september til 1. oktober 2000. Dette var andre gang Australia arrangerte de olympiske leker, samt andre gang lekene ble avholdt på den sørlige halvkule. Første gang var i Melbourne i 1956. Nye idretter på OL-programmet i Sydney 2000, var taekwondo, triatlon og turnøvelsen trampoline.

Åpnings- og avslutningsseremoniene ble avholdt på Stadium Australia, hvor også friidrettskonkurransene og fotballfinalene ble arrangert. USA ble beste nasjon, mens vertslandet Australia endte på fjerdeplass på medaljestatistikken. Norge fikk totalt ti medaljer: fire gull, tre sølv og tre bronse.

Valg av vertsby 

Sydney ble tildelt lekene ved avstemning under den internasjonale olympiske komités 101. sesjon i Monte Carlo i Monaco 23. september 1993. De andre byene som søkte om å bli tildelt lekene var Beijing (Kina), Manchester (Storbritannia), Berlin (Tyskland) og Istanbul (Tyrkia). 

I tillegg søkte Brasília i Brasil og Milano i Italia om å få lekene, men trakk seg i løpet av budprosessen. Tasjkent, hovedstaden i Usbekistan, viste også interesse for arrangementet, men trakk seg veldig tidlig i prosessen.

Medaljestatistikk
På grunn av forskjellige brudd på konkurranseregler og dopingreglementet har flere utøvere blitt diskvalifisert og fratatt medaljene. Diskvalifiseringene ble utført både under lekene og har blitt utført etter innrømmelser av dopingbruk samt etter retesting av prøver i etterkant av lekene. En av diskvalifikasjonene kom så sent som i januar 2013, nesten 13 år etter at lekene ble arrangert. De fleste av disse medaljene har senere blitt offisielt revidert i statistikkene av Den internasjonale olympiske komité, som også har stått ansvarlig for utføringene av de fysiske omfordelingene. 
For utfyllende oversikt over endringer i medaljefordelingen, se egen liste.

Norge vant fire gullmedaljer:
 Knut Holmann i kajakk (K1 500 og 1000 m)
 Trine Hattestad i spydkast
 Kvinnelandslaget i fotball

Den olympiske ed, holdt av Rechelle Hawkes, hadde for første gang et tillegg om holdninger til doping og dopingmidler.

Endringer i medaljefordelingen 

Nøkkel
 Diskvalifiserte utøvere

Deltakelse

Deltakerland

Referanser

 
Sport i Sydney
Internasjonale mesterskap i Australia
Sport i Australia i 2000